NEVERIFICIRANI

Z A P I S N I K

25. sjednice Upravnog vijeća Dječjeg vrtića Vrbovec održane dana 1.12.2022. godine elektronskim putem.

Gđa Novosel, predsjednica uputila je 30.11.2022. godine u 14.12 sati poziv za 25. sjednicu Upravnog vijeća za 1. prosinca 2022. godine sa sljedećim

D N E V N I M R E D O M

1. Usvajanje zapisnika sa 24. (elektronske) sjednice Upravnog vijeća održane 15. studenoga 2022. godine,
2. Odluka o izboru kandidata po raspisanom natječaju za radno mjesto odgojitelja na određeno puno radno vrijeme – zamjena,
3. Odluka o izboru po raspisanom natječaju za radno mjesto odgojitelja na određeno puno radno vrijeme – vođenje predškole i ispomoć i zamjena u redovnim odgojno-obrazovnim skupinama,
4. Odluka o isplati stimulacije za sudionike projekta KA229,
5. Produljenje radnog odnosa nakon 65. godine života za odgojiteljicu Željku Jakopec,
6. Pitanja, prijedlozi i mišljenja.

Dan je rok za glasanje po točkama dnevnog reda do 1. prosinca 2022. godine do 12.00 sati.

Ad. 1.

U danom roku sedam članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se zapisnik sa sedam glasova „ZA“ smatra usvojenim.

Zaključak:

Usvaja se zapisnik s 24. sjednice Upravnog vijeća održane 15. studenoga 2022. godine.

Ad. 2.

Članovi Upravnog vijeća dobili su u materijalima obrazloženje 2. točke dnevnog reda u kojem je navedeno da su na natječaj za radno mjesto odgojitelja na određeno puno radno vrijeme – zamjena pristigle dvije zamolbe. Obje kandidatkinje (Vlatka Goričan i Ivona Falčević) priložile su odgovarajuću dokumentaciju traženu u natječaju. Ivona Falčević ne udovoljava uvjetima natječaja jer nema za to propisanu stručnu spremu, a kandidatkinja Vlatka Goričan udovoljava uvjetima natječaja.

Zamjenica za vrijeme privremene spriječenosti ravnatelja predložila je sklapanje ugovora o radu s kandidatkinjom Vlatkom Goričan.

U danom roku sedam članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa sedam glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po ponovljenom natječaju za radno mjesto odgojitelja na određeno puno radno vrijeme KLASA: 112-01/22-01/09, URBROJ: 238/32-69-04-22-7 objavljenom 16. studenoga 2022. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Vlatka Goričan, sveučilišna prvostupnica odgojiteljica djece rane i predškolske dobi.

.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/22-01/09, URBROJ: 238-32-69-04-22-1 od 25. listopada 2022. godine, raspisan je natječaj za radno mjesto odgojitelja/ice na određeno puno radno vrijeme (1 izvršitelj) KLASA: 112-01/22-01/09, URBROJ: 238-32-69-04-22-2 te je isti, sukladno Zakonu o predškolskom odgoju i obrazovanju, objavljen 27. listopada 2022. godine.

Na natječaj su pristigle dvije zamolbe, obje s nepotpunom dokumentacijom te je Upravno vijeće Dječjeg vrtića Vrbovec donijelo Odluku o neizboru kandidata KLASA: 112-01/22-01/09, URBROJ: 238-32-69-04-22-5 te Odluku o raspisivanju ponovljenog natječaja KLASA: 112-01/22-01/09, URBROJ: 238-32-69-04-22-6.

Na natječaj su pristigle dvije zamolbe, obje s potpunom dokumentacijom. Kandidatkinja Vlatka Goričan udovoljava uvjetima natječaja, a kandidatkinja Ivona Falčević nema odgovarajuću stručnu spremu te je zamjenica za vrijeme privremene spriječenosti ravnatelja predložila zasnivanje radnog odnosa s kandidatkinjom Vlatkom Goričan.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 3.

Članovi Upravnog vijeća dobili su u materijalima obrazloženje 3. točke dnevnog reda u kojem je navedeno da su na natječaj za radno mjesto odgojitelja na određeno vrijeme – vođenje programa predškole za djecu koja nisu obuhvaćena redovitim desetosatnim programom te ispomoć i zamjena u redovnim odgojno-obrazovnim skupinama pristigla jedna zamolba kandidatkinje Ivone Falčević. Kandidatkinja je priložila svu potrebnu dokumentaciju, no za to nema propisanu stručnu spremu. Kandidatkinja Ivona Falčević trenutno je zaposlena u Dječjem vrtiću Vrbovec zao pomoćnik za njegu, skrb i pratnju, noovime bi potpisala na određeno puno radno vrijeme te će, sukladno tome, kroz dogledni period biti potrebno raspisati natječaj za pomoćnika za njegu, skrb i pratnju kojeg je do sada imao dječak s teškoćama P.S.

Zamjenica za vrijeme privremene spriječenosti ravnatelja predložila je zasnivanje radnog odnosa s Ivonom Falčević kao nestručne zamjene, najdulje do 5 mjeseci.

U danom roku sedam članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa sedam glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po ponovljenom natječaju za radno mjesto odgojitelja na određeno puno radno vrijeme KLASA: 112-01/22-01/10, URBROJ: 238/32-69-04-22-7 objavljenom 16. studenoga 2022. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Ivona Falčević, studentica predškolskog odgoja i obrazovanja.

.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/22-01/10, URBROJ: 238-32-69-04-22-1 od 25. listopada 2022. godine, raspisan je natječaj za radno mjesto odgojitelja/ice za rad u programu predškole i zamjeni i ispomoći u redovnim odgojno-obrazovnim skupinama na određeno puno radno vrijeme (1 izvršitelj) KLASA: 112-01/22-01/10, URBROJ: 238-32-69-04-22-2 te je isti, sukladno Zakonu o predškolskom odgoju i obrazovanju, objavljen 27. listopada 2022. godine.

Na natječaj su pristigle dvije zamolbe, obje s nepotpunom dokumentacijom te je Upravno vijeće Dječjeg vrtića Vrbovec donijelo Odluku o neizboru kandidata KLASA: 112-01/22-01/10, URBROJ: 238-32-69-04-22-5 te Odluku o raspisivanju ponovljenog natječaja KLASA: 112-01/22-01/10, URBROJ: 238-32-69-04-22-6.

Na natječaj je pristigla jedna zamolba, s potpunom dokumentacijom. Kandidatkinja Ivona Falčević nema odgovarajuću stručnu spremu te je zamjenica za vrijeme privremene spriječenosti ravnatelja predložila zasnivanje radnog odnosa do pet mjeseci, sukladno članku 26., stavku 5. i 6. Zakona o predškolskom odgoju i obrazovanju.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 4.

Članovi Upravnog vijeća dobili su u materijalima obrazloženje 4. točke dnevnog reda u kojem je navedeno da odgojiteljice Katarina Dragičević, Natalija Šustek, Ivana Katinić i Natalija Matulić sudjeluju u projektu KA229 koji traje do 31.8.2023. godine. Kao dodatni poticaj rada zamjenica za vrijeme privremene spriječenosti ravnatelja predložila je odobravanje stimulacije u iznosu 10% za maksimalno 35 sati mjesečno za navedene odgojiteljice koje promiču princip i metode rada Dječjeg vrtića Vrbovec, predstavljaju Dječji vrtić Vrbovec, grad Vrbovec te njegovu kulturu, kulturne znamenitosti i tradiciju koje su već dobro prepoznate među državama sudionicama Erasmus projekta KA229 „Inclusion trough sensory integration“ (Švedska, Island, Rumunjska, Grčka, Poljska). Navedena stimulacija predlaže se do kraja projekta, odnosno do 31.8.2023. godine.

U danom roku sedam članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa sedam glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

I.

Odobrava se zamjenici za vrijeme privremene spriječenosti ravnatelja donošenje Odluke o isplati stimulativnog dijela plaće radnicama Katarini Gubijan, Ivani Katinić, Nataliji Matulić i Nataliji Šustek za sate odrađene u mjesecu članku 26., Kolektivnog ugovora za zaposlene u Dječjem vrtiću Vrbovec, sukladno Zahtjevu za donošenjem odluke o isplati stimulacije za sudionike projekta KA229 KLASA: 120-02/22-01/01, URBROJ: 238/32-69-04-22-1 do kraja trajanja projekta KA2209.

II.

Ova Odluka stupa na snagu danom donošenja.

O b r a z l o ž e n j e

Zamjenica za vrijeme privremene spriječenosti ravnatelja uputila je 28. studenoga 2022. godine Upravnom vijeću Dječjeg vrtića Vrbovec zahtjev za donošenje Odluke o isplati stimulativnog dijela plaće radnicama Katarini Gubijan, Ivani Katinić, Nataliji Matulić i Nataliji Šustek za sate odrađene u mjesecu članku 26., Kolektivnog ugovora za zaposlene u Dječjem vrtiću Vrbovec, na sate odrađene u mjesecu za koje se isplaćuje stimulacija. O obrazloženju je navedeno da radnice iz točke I. ove Odluke trebaju na kraju svakog mjeseca dostaviti satnicu s naznačenim vremenom koje je provedeno na Projektu na temelju kojih će se vršiti obračun i isplata stimulativnog dijela plaće te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 5.

Članovi Upravnog vijeća dobili su u materijalima obrazloženje 5. točke dnevnog reda u kojem je navedeno da je odgojiteljica Željka Jakopec upravnom vijeću Dječjeg vrtića Vrbovec 10. studenoga 2022. godine podnijela zamolbu za produljenjem radnog odnosa nakon 65. godine života. Obrazloženo je da se Vrtić nalazi u velikom deficitu stručnog osoblja, što zbog bolovanja, što zbog nedostataka stručnog kadra, te bi uveliko pomoglo da odgojiteljica Željka Jakopec produlji svoj radni odnos potpisivanjem aneksa do 11. kolovoza 2023., kao što je i navela u zamolbi. Sukladno članu 112. st. 4. Zakona o radu (NN 93/14, 127/17 i 98/19) ugovor o radu prestaje kada radnik navrši šezdestpet godina života i petnaest godina mirovinskog staža, osim ako se radnik i poslodavac drukčije ne dogovore. Sukladno odgovoru Ministarstva rada, mirovinskog sustava, obitelji i socijalne politike „pojedina pitanja iz radnih odnosa mogu biti uređena i posebnim zakonom u kojem slučaju posebni zakon ima prednost u primjeni u odnosu na Zakon o radu kao opći propis koji uređuje radne odnose u Republici Hrvatskoj“ napominjemo kako niti jedan od propisa (Zakon o predškolskom odgoju i obrazovanju (NN 10/97, 107/07, 94/13, 98/19 i 57/22), niti bilo koji akt Dječjeg vrtića Vrbovec ne sprječava rad nakon 65. godine života. Članak 64. st. 3. Pravilnika o radu Dječjeg vrtića Vrbovec na isti način regulira prestanak radnog odnosa „Ugovor o radu prestaje kada radnik navrši 65 godina i 15 godina staža osiguranja ako se ustanova i radnik drugačije ne dogovore“.

Slijedom navedenog, zamjenica za vrijeme privremene spriječenosti ravnatelja molila je da Upravno vijeće uvaži zamolbu odgojiteljice na obostranu korist s obzirom na veliki manjak odgojitelja na tržištu rada.

Upravno vijeće Dječjeg vrtića Vrbovec donosi

O D L U K U

o produljenju radnog odnosa nakon navršenih 65 godina života i 15 godina mirovinskog staža Željki Jakopec

I.

Udovoljava se zahtjevu Željke Jakopec za produljenje radnog odnosa do 11. kolovoza 2022. godine.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s radnicom Željkom Jakopec regulirati trajanje radnog odnosa sukladno točki I. ove Odluke.

III.

Ova Odluka stupa na snagu danom donošenja.

O b r a z l o ž e n j e

Sukladno članku 112., stavku 4. Zakona o radu (Narodne novine 93/14, 127/17, 98/19) Ugovor o radu prestaje kada radnik navrši šezdeset pet godina života i petnaest godina mirovinskog staža, osim ako se poslodavac i radnik drukčije ne dogovore. Radnici Željki Jakopec radni odnos završava 8. siječnja 2023. godine kada navršava 65 godina života i 43 godine, 2 mjeseca i 7 dana mirovinskog staža, međutim radnica je Upravnom vijeću Dječjeg vrtića Vrbovec dostavila zahtjev za produljenje radnog odnosa do 11. kolovoza 2023. godine uz obrazloženje da bi radila u svojoj odgojno-obrazovnoj skupini koju pohađaju djeca starijeg vrtićkog uzrasta, do ispisa djece radi upisa u osnovnu školu te radi lakše organizacije odgojno-obrazovnog rada u Dječjem vrtiću Vrbovec obzirom na nedostatak odgojitelja na tržištu rada.

Na sjednici Upravnog vijeća zamjenica za vrijeme privremene spriječenosti ravnatelja predložila je da se zamolba gđe Željke Jakopec uvaži te da joj se radni odnos produlji do 11. kolovoza 2023. godine.

Upravno vijeće Dječjeg vrtića Vrbovec jednoglasno je prihvatilo prijedlog zamjenice za vrijeme privremene spriječenosti ravnatelja te je odlučeno kao u izreci ove Odluke.

Predsjednica Upravnog vijeća:

Maja Novosel

Zapisničarka: Predsjednica Upravnog vijeća:

Višnja Marjanac Maja Novosel

KLASA: 007-04/22-01/02

URBROJ: 238-32-69-04-22-16